
REPUBLIKA E KOSOVËS/ REPUBLIKA KOSOVA / REPUBLIC OF KOSOVO

KOMUNA E GJAKOVËS

OPŠTINA DJAKOVICA / MUNICIPALITY OF GJAKOVA

Kuvendi i Komunës së Gjakovës

01 Nr. _______________/2018

Dt. 28.06.2018
Kuvendi i Komunës së Gjakovës, duke u bazuar në nenin 12 të  Ligjit Nr.03/L - 040 mbi Vetëqeverisje Lokale, Nenit 17 pika “b”, Nenit 55, pika “m” të Statutit të Komunës së Gjakovës dhe Nenit 19, paragrafit 3 të Ligjit Nr. 03/L-233 mbi Mbrojtjen e Natyrës, në mbledhjen e mbajtur me dt. 28.06.2018 pas diskutimeve lidhur me piken e shtatë  të rendi të ditës : Nxjerrja vendimeve për marrjen nën mbrojtje të trashëgimisë natyrore në Komunën e Gjakovës, e miratoj këtë :  

VENDIM

PËR

MARRJE NËN MBROJTJE TË VLERËS SË NATYRËS
1. Me ketë vendim vihet nën mbrojtje monumenti i vlerës natyrore:Trungui i bungëbutës (Quercus pubescens) në fshatin Hereç të Gjakovës.

2. Lloji i monumentit; Monument natyror me karakter botanik.

3. Kategoria e mbrojtjes;Kategoria e tretë e mbrojtjes (III) – Monument i Natyrës 
Monumenti i natyrës është pjesë ose tërësi e pjesëve të pandryshuara të natyrës së gjallë ose të vdekur i cili ka vlerë ekologjike, shkencore, estetike ose kulturo-historike dhe/ose vlera turistike.

Monumenti i natyrës mundet me qenë gjeologjik - paleontologjik, mineralogjik, hidrologjik, strukturë gjeologjike, sediment etj, gjeomorfologjik - shpella, humnera, muret shkëmbore, hidrologjik - burime, ujë rrjedhë, ujëvarë, liqe, botanik - ekzemplarë të rrallë ose të rëndësishëm të botës bimore për një lokalitet, lokalitet i vogël botanik ose zoologjik i rëndësishëm për vlerat e tij shkencore.

4. Klasifikimi sipas IUCN-së;
· Kategoria e tretë (III).

· Monument natyror (Natural Monument/Natural Landmark)

· (“Korniza për klasifikimin e zonave te mbrojtura tokësore dhe detare, IUCN, 1990)

5. Pozita;Monumenti natyror Trungu i bungëbutës (Quercus pubescens) gjendet në vendin e quajtur “Te varri i mirë” (varrezat e familjes Alija) në fshatin Hereç, në pronësi private dhe është në gjendje të mirë.
· Sipas matjeve me GPS trungu ndodhet në koordinatat:

· X = 447244


· Y = 4701676 

· Lartësia mbidetare = 471 l.m.d

6. Kufijtë;Sipërfaqja ku ndodhet Trungu i bungëbutës (Quercus pubescens) në fshatin Hereç të komunës së Gjakovës, gjendet në vendin e quajtur Te varri i mirë (varrezat e familjes Alija), në parcelën 235-0, zona kadastrale Hereç, nr. P-70705030-00235-0, me sipërfaqe 70 m2, e regjistruar si pronësi private të Nuredin (Musë) Alijaj (Drejtoria për Kadastër, Gjeodezi dhe Pronësi, K. K. Gjakovës).
· Si kufi për Monumentin e Natyrës – Trungut të bungëbutës (Quercus pubescens) në fshatin Hereç të merret kufiri i njësis kadastrale me siperfaqe të përgjithsme prej S = 70 m2.

7. Sipërfaqja;
· Sipërfaqja e Monumentit natyror përfshinë hapësirën të cilën e mbulon trungu si dhe hapësirën përreth. 

· Propozohet për mbrojtje sipërfaqja prej 0.7 ari.
8. Përshkrimi i vlerave;
· Karakteristikat natyrore

· Trungu i bungëbutës (Quercus pubescens) në fshatin Hereç të komunës së Gjakovës, gjendet në vendin e quajtur Te varri i mirë ( varrezat e familjes Alija). Trungu ka vlera natyrore dhe shkencore. Trashësia e trungut, vjetërsia e tij, si dhe përmasat e kurorës janë vlera të rralla natyrore të këtij monumenti. 
9. Trungu i bungëbutës (Quercus pubescens) i ka këto karakteristika dendrometrike:

· Lartësia e kërcellit ............................................... rreth 27 m

· Perimetri i trungut ............................................... rreth 6.8 m

· Diametri i kurorës................................................ rreth 18 m

· Vjetërsia e trungut .............................................. mbi 500 vite

10. Karakteristikat tjera  ; Përveç vlerave natyrore trungu ka edhe vlera tjera të rëndësishme si vlera estetike, dekorative dhe turistike.
· Madhësia, pamja estetike dhe dekorative e bënë këto trung objekte shumë atraktive për vizitoret.

11. Karakteristikat bazë të vlerës së mbrojtur natyrore
· Trungu i bungëbutës (Quercus pubescens) në fshatin Hereç është trung me vlera të rralla të këtij llojit që mund të gjendet në këtë rajon. Vjetërsia, vitaliteti dhe përmasat e kërcellit dhe kurorës e bëjnë këtë trung një monument me vlera të rralla natyrore, shkencore dhe turistike. 

· Duke marrë për bazë këto karakteristika ky trung propozohet për mbrojte si Monument i Natyrës me karakter botanik.
12 .   Ky vendim hyn në fuqi 15 ditë pas regjistrimit në zyrën e protokollit në Ministrinë e Administrimit të Pushtetit Lokal si dhe 7 ditë pas publikimit në ueb  faqen e Komunës .

                                                                                              Kryesuesi i Kuvendit të Komunës 

                                                                                                       ____________________

                                                                                                           z.  Anton Shala

